El proyectu d'enanchamientu d'El Musel entamárase ensin arrepostiar a una entruga cenciella, la que tenía de ser la primera: ¿pa qué se quier en Xixón un puertu más grande?. Cuando tuviéramos la rempuesta,  entós y namái qu'entós, entraríamos nel debate sobro cómo tien de ser el puertu, cuánto de grande, cuálu ye'l diseñu, qué impactos ambientales son asumibles y cómo se va financiar. ¿Yera la execución de l'alternativa escoyía la iniciativa que diba apurrir a Asturies el máximu porgüeyu posible de los fondos invertíos?. Parte de la rempuesta diómosla'l propiu gobiernu asturianu, que refugara sistemáticamente toa cuantificación y periodificación de los supuestos beneficios debalaos de talu enanchamientu.  Anguaño sigue desconociéndose dafechu'l volume d'emplegu que l'enanchamientu xenerará nel futuru, asina como l'impactu del mesmu nos nuesos índices de renta y actividá industrial.